ભારતીય અર્થતંત્ર સૌથી વધુ ઝડપથી વિકસતું અર્થ તંત્ર છે તેવું ઇન્ટરનેશનલ મોનિટરી ફંડે જાહેર કર્યું છે જે ભારત સરકાર માટે સારા સમાચાર જેવું છે. આગામી કેટલાક દાયકા માટે ભારત ભારત વૈશ્વિક અર્થકારણ માટે વૃદ્ધિનો સ્રાેત બનશે અને ચીનની ગરજ સારશે એમ જણાવતા ઇન્ટરનેશનલ મોનેટરી ફંડે ભારતને અર્થતંત્રમાં હજી વધુ માળખાકીય સુધારા કરવા હિમાયત કરી હતી. નોટબંધી અને જીએસટી જેવા પગલાંઆેને કારણે ભારતના અર્થતંત્ર વિષે જુદા જુદા અભિપ્રાયો આવતા રહ્યા હતા અને સરકારની નીતિરીતિની ટીકા પણ થતી હતી.હવે લાગે છે કે, આ અહેવાલ પછી ટીકાકારોની બોલતી બંધ થઇ જશે.